उन्होंने बताया कि शुरूआती पूछताछ में पता चला है कि सौरव का आरती से प्रेम प्रसंग चल रहा था, लेकिन कुछ समय बाद दोनों का रिश्ता खत्म हो गया था। इसे लेकर सौरव इस कदर नाराज था कि उसने आखिरकार आरती की हत्या का फैसला कर लिया। उसने घर की रेकी की थी। बताया जा रहा है कि जब आरती के माता-पिता घर से बाहर गए, तो वह मंगलवार को उसके घर में घुस गया। उसने लोहे की कैंची से वारदात को अंजाम दे दिया। सौरव संभवत: अंतिमा की जान नहीं लेना चाहता था, लेकिन बीच-बचाव की कोशिश में उसकी भी हत्या हो गई। मालूम हो कि घर लौटने पर मां-बाप ने रसोई में दोनों बेटियों के खून से लथपथ शव पाए थे।